Document ID: 32009R1163

A BIZOTTSÁG 1163/2009/EK RENDELETE
(2009. november 30.)
a kettős héjazatú vagy azzal egyenértékű szerkezeti megoldással rendelkező egyhéjazatú olajszállító tartályhajók gyorsított bevezetéséről szóló 417/2002/EK európai parlamenti és tanácsi rendelet módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a kettős héjazatú vagy azzal egyenértékű szerkezeti megoldással rendelkező egyhéjazatú olajszállító tartályhajók gyorsított bevezetéséről szóló, 2002. február 18-i 417/2002/EK európai parlamenti és tanácsi rendeletre (1) és különösen annak 11. cikkére,
mivel:
(1)
A 417/2002/EK rendelet hivatkozik a hajókról történő szennyezés megelőzéséről szóló nemzetközi egyezmény (a továbbiakban: Marpol-egyezmény) I. mellékletében foglalt fogalommeghatározásokra és szabályokra.
(2)
2004. október 15-én a Nemzetközi Tengerészeti Szervezet Tengerikörnyezet-védelmi Bizottsága (MEPC) lényegi változtatás nélkül elvégezte a Marpol-egyezmény I. mellékletének felülvizsgálatát. A felülvizsgált melléklet 2007. január 1-jén lépett hatályba.
(3)
2006. március 24-én a Nemzetközi Tengerészeti Szervezet Tengerikörnyezet-védelmi Bizottsága (MEPC) szintén módosította a nehézolajoknak a Marpol-egyezmény I. melléklete 21.2. szabályában található fogalommeghatározását. Ez a módosítás 2007. augusztus 1-jén lépett hatályba.
(4)
A 417/2002/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
ELFOGADTA EZT A RENDELETET:
1. cikk
A 417/2002/EK rendelet a következőképpen módosul:
1.
A 3. cikk helyébe a következő szöveg lép:
„3. cikk
Fogalommeghatározások
E rendelet alkalmazásában:
1. »73/78 MARPOL-egyezmény«: az 1978. évi jegyzőkönyvvel módosított, a hajókról történő szennyezés megelőzéséről szóló 1973. évi nemzetközi egyezmény mindenkori hatályos változata;
2. »olajszállító tartályhajó«: a 73/78 MARPOL-egyezmény I. melléklete 1. szabálya (5) bekezdésének fogalommeghatározása szerinti olajszállító tartályhajó;
3. »hordképesség«: a 73/78 MARPOL-egyezmény I. melléklete 1. szabálya (23) bekezdésének fogalommeghatározása szerinti hordképesség;
4. »1. kategóriába sorolt olajszállító tartályhajó«: a legalább 20 000 tonna hordképességű, nyersolajat, fűtőolajat, nehéz dízelolajat vagy kenőolajat szállító, illetve a legalább 30 000 tonna hordképességű, a fentiektől eltérő szénhidrogént szállító, a 73/78 MARPOL-egyezmény I. melléklete 18.1-18.9., 18.12-18.15., 30.4., 33.1., 33.2., 33.3., 35.1., 35.2. és 35.3. szabályának meg nem felelő olajszállító tartályhajó;
5. »2. kategóriába sorolt olajszállító tartályhajó«: a legalább 20 000 tonna hordképességű, nyersolajat, fűtőolajat, nehéz dízelolajat vagy kenőolajat szállító, valamint a legalább 30 000 tonna hordképességű, a fentiektől eltérő szénhidrogént szállító, a 73/78 MARPOL-egyezmény I. melléklete 18.1-18.9., 18.12-18.15., 30.4., 33.1., 33.2., 33.3., 35.1., 35.2. és 35.3. szabályának megfelelő olajszállító tartályhajó. A 2. kategóriába sorolt olajszállító tartályhajók mindegyikét védett helyre felszerelt, elkülönített ballaszttartállyal (SBT/PL) kell ellátni;
6. »3. kategóriába sorolt olajszállító tartályhajó«: a legalább 5 000 tonna hordképességű, azonban a fenti 4. és 5. pontban meghatározott értékeket el nem érő hordképességű olajszállító tartályhajó;
7. »egyhéjazatú olajszállító tartályhajó«: a 73/78 MARPOL-egyezmény I. melléklete 19. és 28.6. szabályának a kettős héjazatú hajótestre alkalmazandó követelményeknek vagy a kettős héjazattal egyenértékű szerkezeti követelményeknek meg nem felelő olajszállító tartályhajó;
8. »kettős héjazatú olajszállító tartályhajó«:
a)
a kettős héjazatra vagy azzal egyenértékű szerkezetre vonatkozó, a 73/78 MARPOL-egyezmény I. melléklete 19. és 28.6. szabályában előírt követelményeknek vagy a 73/78 MARPOL-egyezmény I. melléklete 20.1.3. szabályában előírt rendelkezéseknek megfelelő, legalább 5 000 tonna hordképességű olajszállító tartályhajó; vagy
b)
a 73/78 MARPOL-egyezmény I. melléklete 19.6.1. szabályában előírt rendelkezéseknek megfelelő kettős fenekű tartályokkal vagy hajótérrel, valamint a 19.3.1. szabályában szereplő előírással összhangban levő szárnytartályokkal vagy szárnyraktérrel ellátott és a 73/78 MARPOL-egyezmény I. melléklete 19.6.2. szabályában említett, a w távolsággal kapcsolatos követelménynek megfelelő, legalább 600 tonna hordképességű, de 5 000 tonnánál kisebb hordképességű olajszállító tartályhajó;
9. »kor«: a hajó kora, az átadás óta eltelt évek számában kifejezve;
10. »nehéz dízelolaj«: a 73/78 MARPOL-egyezmény I. melléklete 20. szabályának fogalommeghatározása szerinti dízelolaj;
11. »tüzelőolaj«: a 73/78 MARPOL-egyezmény I. melléklete 20. szabályának fogalommeghatározása szerinti nyersolajból származó nehéz párlatok vagy maradékok, illetve ilyen anyagok keverékei;
12. »nehézolajok«:
a)
a 15 °C hőmérsékleten több mint 900 kg/m3 (2) sűrűségű nyersolajok;
b)
a nyersolajokon kívüli, 15 °C hőmérsékleten több mint 900 kg/m3 sűrűségű, illetve 50 °C hőmérsékleten több mint 180 mm2/s (3) kinematikai viszkozitású olajok;
c)
bitumen és kátrány, valamint ezek emulziói.
2.
A 4. cikk (2) bekezdésében szereplő, a „73/78 MARPOL-egyezmény I. melléklete módosított 13G. szabálya 1. bekezdése c) pontjában” hivatkozás helyébe a „73/78 MARPOL-egyezmény I. mellékletének 20.1.3. szabályában” hivatkozás lép.
3.
A 7. cikkben szereplő, a „73/78 MARPOL-egyezmény I. melléklete felülvizsgált 13G. szabályának (5) bekezdésével” hivatkozás helyébe a „73/78 MARPOL-egyezmény I. mellékletének 20.5. szabályával” hivatkozás lép.
4.
A 9. cikk a következőképpen módosul:
a)
a (2) bekezdés a következőképpen módosul:
i.
a „73/78 MARPOL-egyezmény I. melléklete felülvizsgált 13G. szabályának (5) bekezdésével” hivatkozás helyébe a „73/78 MARPOL-egyezmény I. mellékletének 20.5. szabályával” hivatkozás lép;
ii.
a „73/78 MARPOL-egyezmény I. melléklete felülvizsgált 13G. szabályának (8) bekezdése b) pontja” hivatkozás helyébe a „73/78 MARPOL-egyezmény I. mellékletének 20.8.2 szabálya” hivatkozás lép;
b)
a (3) bekezdésben a „73/78 MARPOL-egyezmény I. melléklete felülvizsgált 13G. szabályának (8) bekezdése a) pontja” hivatkozás helyébe a „73/78 MARPOL-egyezmény I. mellékletének 20.8.1 szabálya” hivatkozás lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. november 30-án.

Labels: 5
20
7
13
8